Palmeiras
"Palmeiras" (portugalcha: Sociedade Esportiva Palmeiras) — Braziliyaning San-Paulu shahridagi futbol klubi. 1914-yil 26-avgustda tashkil topgan. Bu San-Paulu, Korintians va Santos bilan birga San-Paulu shtatidagi eng kuchli toʻrtta klubdan biridir. Braziliya Futbol Konfederatsiyasining 2010-yil dekabrdagi qaroriga koʻra, sobiq Braziliya kubogidagi gʻalabalar (1959—1968) Braziliya chempioni unvoni bilan tenglashtirildi. Shu tariqa, toʻqqizta unvonga ega „Palmeiras“ Braziliya chempionatlaridagi gʻalabalar soni boʻyicha eng oldi klub boʻlib turibdi. Shuningdek, „Palmeiras“ xalqaro maydondagi eng nomdor Braziliya klublaridan biri — jamoa uch marta Libertadores kubogini yutgan.